Αριθ. C 214/28 Επίσημη Εφημερίδα των Ευρωπαϊκών Κοινοτήτων 21. 8. 89 
Πρόταση κανονισμού (ΕΟΚ) του Συμβουλίου περί των ελαχίστων κανόνων για την προστασία 
των μόσχων που εκτρέφονται σε μονάδες εντατικής παραγωγής 
CO Μ (89) 114 τελικό 
( Υποβλήθηκε από την Επιτροπή την 23 Ιουνίου 1989) 
(89/C 214/04) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομι­
κής Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
εκτιμώντας: 
ότι όλα κράτη μέλη έχουν επικυρώσει την Ευρωπαϊκή 
σύμβαση για την προστασία των ζώων στις μονάδες 
εκτροφής· ότι η Κοινότητα έχει επίσης εγκρίνει τη 
σύμβαση αυτή με την απόφαση 78/923/ΕΟΚ (ι), και έχει 
καταθέσει τα έγγραφα κυρώσεως, 
ότι το Ευρωπαϊκό Κοινοβούλιο, με το ψήφισμα του της 
20ης Φεβρουαρίου 1987 για την πολιτική ευζωίας των 
ζώων (2), καλεί την Επιτροπή να υποβάλει προτάσεις ως 
προς τους ελάχιστους κανόνες όσον αφορά την εντατι­
κή εκτροφή μόσχων, 
ότι οι μόσχοι, σαν ζωντανά ζώα, περιλαμβάνονται στον 
κατάλογο των προϊόντων που απαριθμούνται στο 
παράρτημα II της συνθήκης, 
ότι τα συστήματα εντατικής εκτροφής μόσχων αποτε­
λούν αναπόσπαστο μέρος της γεωργικής δραστηριότη­
τας, και ότι αποτελούν πηγή εσόδων για ορισμένο 
τμήμα του γεωργικού πληθυσμού, 
ότι οι διαφορές που μπορεί να στρεβλώσουν τους όρους 
του ανταγωνισμού έχουν σχέση με την ομαλή λειτουρ­
γία της κοινής οργάνωσης της αγοράς για τους μόσχους 
και τα προϊόντα τους, 
ότι, κατά συνέπεια, είναι απαραίτητο να καθοριστούν 
ελάχιστοι κοινοί κανόνες για την προστασία των 
μόσχων που εκτρέφονται σε μονάδες εντατικής παραγω­
γής προκειμένου να εξασφαλισθεί η ορθολογική 
ανάπτυξη της παραγωγής και να διευκολυνθεί η 
ολοκλήρωση της εσωτερικής αγοράς στον τομέα των 
μόσχων και των προϊόντων τους, 
ότι είναι απαραίτητο να ενημερώνονται οι επίσημες 
υπηρεσίες, οι παραγωγοί, οι καταναλωτές και οι άλλοι 
ενδιαφερόμενοι φορείς σχετικά με τις εξελίξεις στον εν 
λόγω τομέα, ότι η Επιτροπή θα πρέπει να εξακολουθή­
σει να υποστηρίζει σχέδια σχετικά με πληροφόρηση 
και έρευνα στον εν λόγω τομέα, 
(') ΕΕ αριθ. L 323 της 17. 11. 1978, σ. 12. 
(2) ΕΕ αριθ. C 76 της 23. 3. 1987, σ. 185. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Η εκτροφή μόσχων σε μονάδες εντατικής παραγωγής 
υπόκειται στις διατάξεις του παρόντος κανονισμού. 
Άρθρο 2 
1. μόσχος: είναι το ζώο του είδους των βοειδών ηλικίας 
κάτω των 6 μηνών, 
2. μονάδες εντατικής παραγωγής: είναι οι μονάδες 
εκτροφής μόσχων στις οποίες η πάχυνση γίνεται με 
γάλα ή με υποκατάστατα γάλακτος χωρίς να χρησι­
μοποιούνται θηλάζουσες αγελάδες. 
Άρθρο 3 
1. Από την 1η Ιανουαρίου 1992, όλες οι νεόκτιστες 
μονάδες εντατικής παραγωγής, καθώς και όλες οι 
μονάδες που χρησιμοποιούνται για πρώτη φορά, πρέπει 
να πληρούν τουλάχιστον τις ακόλουθες απαιτήσεις: 
α) Οι μόσχοι δεν πρέπει να είναι κλεισμένοι σε 
στάβλους ή να είναι δεμένοι πέραν της ηλικίας των 8 
εβδομάδων. Οι στάβλοι για τους μόσχους μέχρι 
ηλικίας 8 εβδομάδων πρέπει να έχουν πλάτος 
τουλάχιστον 80 εκατ. και μήκος 180 εκατ. 
β) Όσον αφορά τους μόσχους που είναι σταβλισμένοι 
ομαδικά, ο ελεύθερος χώρος μεταξύ των χωρισμάτων 
πρέπει να είναι τουλάχιστον 2,0 m2 ανά μόσχο. Οι 
μόσχοι ηλικίας άνω των 8 εβδομάδων μπορούν να 
δεθούν ή να ζευγχθούν για μέγιστη περίοδο μιας 
ώρας κατά και μετά την τροφή. 
2. Από την 1η Ιανουαρίου 1999, οι ελάχιστες απαιτή­
σεις που αναφέρονται στην παράγραφο 1 εφαρμόζονται 
για όλες τις μονάδες εντατικής παραγωγής. 
Άρθρο 4 
Οι διατάξεις του παραρτήματος μπορούν να τροποποιη­
θούν με τη διαδικασία που προβλέπεται στο άρθρο 10 
προκειμένου να ληφθούν υπόψη οι επιστημονικές 
εξελίξεις. 
Άρθρο 5 
Η Επιτροπή θα θεσπίζει σύστημα, το οποίο περιλαμβά­
νει κατάλληλη βάση δεδομένων, ώστε να εξασφαλίζεται 
η πρόσβαση της στις τρέχουσες επιστημονικές, τεχνι­
κές, και άλλες σχετικές πληροφορίες όσον αφορά την 
εκτροφή μόσχων σε μονάδες εντατικής παραγωγής, και 
διαβιβάζει τις πληροφορίες αυτές στις αρμόδιες αρχές 
των κράτων μελών καθώς και στα άλλα ενδιαφερόμενα 
μέρη. 
21. 8. 89 Επίσημη Εφημερίδα των Ευρωπαϊκών Κοινοτήτων Αριθ. C 214/29 
Άρθρο 6 
Πριν από την 1η Ιανουαρίου 1994, η Επιτροπή υποβάλει 
έκθεση στο Συμβούλιο και στο Ευρωπαϊκό Κοινοβού­
λιο σχετικά με τους μόσχους που εκτρέφονται σε 
μονάδες εντατικής παραγωγής καθώς και με τις διατά­
ξεις του παρόντος κανονισμού. Η έκθεση αυτή συνο­
δεύεται ενδεχομένως από κατάλληλες προτάσεις. 
Άρθρο 7 
1. Η αρμόδια αρχή κάθε κράτους μέλους επιθεωρεί τις 
μονάδες εντατικής παραγωγής για να εξασφαλίζει την 
τήρηση των διατάξεων του παρόντος κανονισμού. 
2. Οι επιθεωρήσεις αυτές αφορούν δειγματοληπτική 
έρευνα του 10 % των μονάδων εντατικής παραγωγής σε 
κάθε κράτος μέλος κατ' έτος. 
3. Η αρμόδια αρχή κάθε κράτους μέλους υποβάλει 
ετήσια έκθεση στην Επιτροπή, πριν από την τελευταία 
εργάσιμη ημέρα του Απριλίου κάθε έτους, αρχίζοντας 
τον Απρίλιο 1991, η οποία περιλαμβάνει λεπτομέρειες 
σχετικά με: 
— τον αριθμό μονάδων εντατικής παραγωγής στο 
έδαφος του κράτους μέλους, 
— τον αριθμό των επιθεωρήσεων που δημιουργήθηκαν 
σύμφωνα με την παράγραφο 1, 
— τυχόν παραβάσεις που ανακαλύφθηκαν, 
— κάθε σχετική νομική πράξη. 
Άρθρο 8 
Οι κτηνιατρικοί εμπειρογνώμονες της Επιτροπής 
μπορούν να διενεργούν επιθεωρήσεις επί τόπου εφόσον 
τούτο είναι απαραίτητο για την ενιαία εφαρμογή του 
παρόντος κανονισμού. Η Επιτροπή πληροφορεί τα 
άλλα κράτη μέλη σχετικά με τα αποτελέσματα των 
επιθεωρήσεων αυτών. 
Το κράτος μέλος στο έδαφος του οποίου πραγματοποιεί­
ται η επιθεώρηση παρέχει στους εμπειρογνώμονες κάθε 
βοήθεια που είναι απαραίτητη για την εκτέλεση των 
καθηκόντων τους. 
Οι γενικοί κανόνες για την εφαρμογή του παρόντος 
καθορίζονται με τη διαδικασία που προβλέπεται στο 
άρθρο 10. Άρθρο 9 
Η Επιτροπή επικουρείται από την Μόνιμη Κτηνιατρι­
κή Επιτροπή, η οποία έχει συσταθεί με την απόφαση 
68/361/ΕΟΚ τους Συμβουλίου (!), και στο εξής καλείται 
«η επιτροπή». 
Άρθρο 10 
Στην περίπτωση που χρησιμοποιείται η διαδικασία που 
καθορίζεται στο παρόν άρθρο, εφαρμόζονται οι ακό­
λουθοι κανόνες: 
Ο εκπρόσωπος της Επιτροπής υποβάλλει στην επιτρο­
πή σχέδιο των μέτρων που πρέπει να ληφθούν. Η 
επιτροπή διατυπώνει την γνώμη της επί των μέτρων σε 
προθεσμία που μπορεί να καθορίσει ο πρόεδρος 
ανάλογα με τον επείγοντα χαρακτήρα του θέματος 
προσφεύγοντας, κατά περίπτωση, σε ψηφοφορία. 
Η γνώμη εγγράφεται στα πρακτικά- εξάλλου, κάθε 
κράτος μέλος μπορεί να απαιτήσει να αναγραφούν οι 
απόψεις του στα πρακτικά. 
Η Επιτροπή εξετάζει με προσοχή τη γνώμη που 
διατύπωσε η επιτροπή και την ενημερώνει σχετικά με 
τον τρόπο που έλαβε υπόψη τη γνώμη αυτή. 
Άρθρο 11 
Τα κράτη μέλη μπορούν, όσον αφορά τις μονάδες 
εντατικής παραγωγής που βρίσκονται στο έδαφος τους, 
να διατηρήσουν ή να λάβουν αυστηρότερα μέτρα για 
την προστασία των μόσχων από τα προβλεπόμενα στον 
παρόντα κανονισμό. Ενημερώνουν την Επιτροπή 
σχετικά με τα μέτρα αυτά. 
Άρθρο 12 
Ο παρών κανονισμός αρχίζει να ισχύει την 1η Ιανουαν-
ρίου 1992. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
(!) ΕΕ αριθ. L 255 της 19. 10. 1968, σ. 23. 
ΠΑΡΑΡΤΗΜΑ 
1. Οι στάβλοι και ο εξοπλισμός πρέπει να είναι σχεδιασμένοι, κατασκευασμένοι και να συντηρούνται 
κατά τέτοιο τρόπο ώστε να εξασφαλίζονται καλές και υγιεινές συνθήκες διαβίωσης για τους μόσχους και 
να περιορίζεται στο ελάχιστο ο κίνδυνος πυρκαγιάς. 
2. Τα υλικά που χρησιμοποιούνται για την κατασκευή των κτιρίων, ιδίως των επί μέρους χώρων 
ενσταβλισμού, του εξοπλισμού, των δαπέδων και των χωρισμάτων δεν πρέπει να είναι επιβλαβή για τους 
μόσχους και πρέπει να μπορούν να καθαρίζονται και να απολυμαίνονται καλά. 
3. Τα ηλεκτρικά κυκλώματα και ο εξοπλισμός πρέπει να έχουν εγκατασταθεί και να συντη ρούνται κατά 
τρόπον ώστε οι μόσχοι να μην είναι εκτεθιμένοι σε γυμνά ηλεκτροφόρα καλώδια. 
Αριθ. C 214/30 Επίσημη Εφημερίδα των Ευρωπαϊκών Κοινοτήτων 21. 8. 89 
4. Πρέπει να αποφεύγονται οι συνεχείς ή δυνατοί θόρυβοι. Πρέπει να παρέχεται, εφόσον είναι 
αναγκαίο, μόνωση, θέρμανση, ή αμφότερες, για να αποφεύγεται ο σχηματισμός συμπυκνώσεων 
υδρατμών και διακύμανση της θερμοκρασίας. Το σύστημα εξαερισμού πρέπει να είναι τέτοιο ώστε η 
ταχύτητα του αέρα, η σκόνη, η θερμοκρασία, η σχετική υγρασία και η συγκέντρωση αερίων να 
διατηρούνται σε επίπεδα τα οποία δεν είναι επιβλαβή για τους μόσχους. 
5. Κάθε αυτόματος ή μηχανικός εξοπλισμός που είναι απαραίτητος για την υγεία και την ευημερία των 
μόσχων πρέπει να επιθεωρείται τουλάχιστον μια φορά την ημέρα. Σε περίπτωση που διαπιστώνονται 
βλάβες, αυτές πρέπει να διορθώνονται αμέσως ή, αν αυτό είναι αδύνατο, πρέπει να λαμβάνονται τα 
κατάλληλα μέτρα ώστε να εξασφαλίζονται οι καλές συνθήκες διαβίωσης των μόσχων έως ότου 
αποκατασταθεί η βλάβη. Αυτό μπορεί να επιτευχθεί, π.χ., αν υπάρχουν εναλλακτικές μέθοδοι όσον 
αφορά την τροφή και τη διατήρηση ενός ικανοποιητικού περιβάλλοντος. Σε περίπτωση που 
χρησιμοποιείται σύστημα τεχνητού εξαερισμού, πρέπει να υπάρχουν εναλλακτικές εγκαταστάσεις που 
να εξασφαλίζουν την παροχή καθαρού αέρα σε περίπτωση βλάβης του συστήματος καθώς και σύστημα 
συναγερμού που να ειδοποιεί τον κτηνοτρόφο. Το σύστημα συναγερμού πρέπει να επιθεωρείται 
τουλάχιστον μια φορά την εβδομάδα. 
6. Οι μόσχοι δεν πρέπει να παραμένουν διαρκώς στο σκοτάδι. Πρέπει να παρέχεται τεχνητός φωτισμός 
του οποίου η ένταση να είναι επαρκής ώστε να μπορεί ανά πάσα στιγμή να γίνει επιθεώρηση των ζώων. 
7. Η φροντίδα των μόσχων ανατίθεται σε επαρκές προσωπικό με κατάλληλες θεωρητικές και πρακτικές 
γνώσεις, που αφορούν ιδίως τη διαχείριση και το χρησιμοποιούμενο σύστημα παραγωγής. Το 
προσωπικό πρέπει να είναι σε θέση να διαπιστώνει αν η υγεία είναι καλή ή οχι, συμπεριλαμβανομένων 
των αλλαγών στην συμπεριφορά, και αν το γενικό περιβάλλον είναι κατάλληλο για την υγιεινή τους 
διαβίωση. 
8. Σε περίπτωση που διαπιστώνεται ότι η κατάσταση της υγείας ή οι συνθήκες διαβίωσης των μόσχων 
δεν είναι καλές, λαμβάνονται αμέσως μέτρα για να διαπιστωθεί η αιτία και οι μόσχοι υποβάλλονται το 
ταχύτερο δυνατό στην κατάλληλη θεραπευτική αγωγή. Αν η αιτία έχει σχέση με το περιβάλλον και 
αφορά το σχεδιασμό ή την κατασκευή του κτιρίου, του εξοπλισμού ή των επί μέρους χώρων 
ενσταβλισμού, τα ελαττώματα πρέπει να διορθωθούν πρίν από την είσοδο του επόμενου μόσχου ή τις 
επόμενες παρτίδες μόσχων, ανάλογα με την περίπτωση. 
9. Όλοι οι μόσχοι επιθεωρούνται τουλάχιστον δύο φορές την ημέμα. Σε περίπτωση που ένα ζώο 
ασθενήσει ή τραυματιστεί, πρέπει να υποβληθεί αμέσως σε κατάλληλη θεραπευτική αγωγή. Για τους 
ασθενείς ή τραυματισμένους μόσχους πρέπει να παρέχονται στάβλοι με ξηρά, άνετη στρωμνή και 
αρκετός χώρος ώστε τα ζώα να μπορούν να κινούνται, να ξαπλώνουν και να σηκώνονται με ευκολία. Αν η 
θεραπευτική αγωγή την οποία εφαρμόζει ο κτηνοτρόφος δεν φαίνεται να έχει θετικά αποτελέσματα, 
ζητείται αμέσως η γνώμη του κτηνιάτρου. 
10. Οι χώροι ενσταβλισμού των μόσχων πρέπει να είναι κατασκευασμένοι κατά τέτοιον τρόπο ώστε 
κάθε ζώο: 
— να μπορεί να ξαπλώνει, να αναπαύεται, να σηκώνεται και να κινείται χωρίς δυσκολία, 
— να βλέπει άλλους μόσχους. 
11. Σε περίπτωση που τα ζώα είναι δεμένα από το λαιμό, η πρόσδεση πρέπει να γίνεται κατά τρόπον 
ώστε να μην τραυματίζει το ζώο. Πρέπει να επιθεωρείται καθημερινά και να προσαρμόζεται, εφόσον είναι 
αναγκαίο, ώστε να εφαρμόζει άνετα. Κάθε σχοινί πρέπει να είναι αρκετά μακρύ ώστε να επιτρέπει στο 
ζώο να κινείται άνετα σύμφωνα με την παράγραφο 10. Η πρόσδεση πρέπει να γίνεται κατά τρόπο ώστε να 
μην υπάρχει δυνατότητα στραγγαλισμού. 
12. Τα κτίρια, οι επί μέρους χώροι ενσταβλισμού, ο εξοπλισμός και τα εργαλεία πρέπει να καθαρίζονται 
και να απολυμαίνονται τακτικά έτσι ώστε να αποφεύγεται ο κίνδυνος μόλυνσης και η ανάπτυξη 
παθογόνων οργανισμών. Τα κόπρανα, ούρα και υπολείμματα τροφής πρέπει να απομακρύνονται όσο 
συχνά είναι απαραίτητο για να περιορίζεται η δυσοσμία και να αποφεύγεται η συγκέντρωση μυγών ή 
τρωκτικών. 
13. Το δάπεδο πρέπει να είναι αρκετά λείο ώστε να αποφεύγεται ο τραυματισμός των ζώων αλλά 
συγχρόνως και αντιολισθητικό. Σε περίπτωση που το δάπεδο είναι καλυμμένο με πλάκες, διάτρυτα 
στοιχεία ή εσχάρες, η κατασκευή του πρέπει να είναι τέτοια που να μην τραυματίζει ή ενοχλεί τα ζώα που 
στέκονται ή ξαπλώνουν σε αυτό. Το δάπεδο πρέπει να είναι κατάλληλο για το μέγεθος και το βάρος των 
μόσχων και να αποτελεί άκαμπτη, ομαλή και σταθερή επιφάνεια. Το μέρος όπου μπορεί να ξαπλώσει το 
ζώο πρέπει να διατηρείται στεγνό. Σε περίπτωση που παρέχεται στρωμνή αυτή πρέπει να είναι καθαρή, 
στεγνή και να μην βλάπτει τους μόσχους. Πρέπει να παρέχεται στρωμνή για όλους τους μόσχους ηλικίας 
κάτω των 2 εβδομάδων. 
14. Όλοι οι μόσχοι πρέπει να λαβάνουν εύγευστη, εύπεπτη και θρεπτική τροφή κατάλληλη για την 
ηλικία και το βάρος τους και ανάλογη με τις φυσιολογικές τους ανάγκες, έτσι ώστε να εξασφαλίζεται η 
καλή και η υγιεινή τους διαβίωση. Η τροφή πρέπει να περιέχει επαρκή ποσότητα σιδήρου που ωφελεί 
την υγεία και ευνοεί την ανάπτυξη των ζώων. Οι μόσχοι δεν πρέπει να φέρουν φίμωτρο. 
21. 8. 89 Επίσημη Εφημερίδα των Ευρωπαϊκών Κοινοτήτων Αριθ. C 214/31 
15. Όλοι οι μόσχοι πρέπει να τρέφονται τουλάχιστον δύο φορές την ημέρα. Σε περίπτωση που οι 
μόσχοι βρίσκονται σε ομαδικούς στάβλους και δεν τρέφονται ελεύθερα, ή με αυτόματο σύστημα τροφής, 
όλοι οι μόσχοι της ομάδας πρέπει να λαμβάνουν τροφή την ίδια ώρα. 
16. Όλοι οι μόσχοι ηλικίας άνω των δύο εβδομάδων πρέπει να μπορούν να έχουν ανά πάσα στιγμή 
επαρκή ποσότητα καθαρού πόσιμου νερού και να λαμβάνουν καθημερινά τουλάχιστον 100 γραμ. ξηράς 
τροφής η οποία να περιέχει εύπεπτες ίνες. 
17. Ο εξοπλισμός που χρησιμοποιείται για την παροχή τροφής και νερού πρέπει να είναι 
σχεδιασμένος, κατασκευασμένος, να τοποθετείται και να συντηρείται κατά τέτοιο τρόπο ώστε να 
περιορίζεται στο ελάχιστο ο κίνδυνος μόλυνσης της τροφής ή του νερού των μόσχων. 
18. Τα συστατικά που αποτελούν την ξηρά τροφή πρέπει να αποθηκεύονται κατά τρόπον ώστε να 
διατηρούνται στεγνά, καθαρά και απαλλαγμένα από παράσιτα. 
Πρόταση κανονισμού (ΕΟΚ) του Συμβουλίου περί των ελάχιστων κανόνων για την προστασία 
των χοίρων που εκτρέφονται σε μονάδες εντατικής παραγωγής 
CO Μ (89) 115 τελικό 
( Υποβλήθηκε από την Επιτροπή στις 19 Ιουνίου 1989) 
(89/C 214/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομι­
κής Κοινότητας, και ιδίως το άρθρο 43, 
την πρόταση της Επιτροπής, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι όλα τα κράτη μέλη έχουν επικυρώσει την ευρωπαϊκή 
σύμβαση για την προστασία των ζώων στις μονάδες 
εκτροφής· ότι η Κοινότητα ενέκρινε τη σύμβαση αυτή 
με την απόφαση 78/923/ΕΟΚ (') και έχει καταθέσει τα 
έγγραφα κυρώσεως, 
ότι το Ευρωπαϊκό Κοινοβούλιο, με το ψήφισμα του της 
20ής Φεβρουαρίου 1987 για την πολιτική ευζωίας των 
ζώων (2), καλεί την Επιτροπή να υποβάλει προτάσεις ως 
προς τους ελάχιστους κανόνες σχετικά με την εντατική 
εκτροφή των χοίρων, 
ότι οι χοίροι, ως ζώντα ζώα, περιλαμβάνονται στον 
πίνακα των προϊόντων που απαριθμούνται στο παράρ­
τημα II της συνθήκης, 
ότι η εκτροφή χοίρων σε μονάδες εντατικής παραγωγής 
αποτελεί αναπόσπαστο τμήμα της γεωργικής δραστη­
ριότητας· ότι αποτελεί πηγή εισοδήματος για ορισμένο 
τμήμα του αγροτικού πληθυσμού, 
ότι οι διαφορές που μπορεί να στρεβλώνουν τους όρους 
του ανταγωνισμού έχουν σχέση με την ομαλή λειτουρ­
γία της κοινής αγοράς της οργάνωσης χοίρων και των 
προϊόντων τους, 
(1) ΕΕ αριθ. L 323 της 17. 11. 1978, σ. 12. 
(2) ΕΕ αριθ. C 76 της 23. 3. 1987, σ. 185. ότι είναι κατά συνέπεια, ανάγκη να καθοριστούν 
ελάχιστοι κοινοί κανόνες για την προστασία των 
χοίρων που εκτρέφονται σε μονάδες εντατικής παραγω­
γής ώστε να εξασφαλισθεί η ορθολογική ανάπτυξη της 
παραγωγής αυτής και να διευκολυνθεί η ολοκλήρωση 
της εσωτερικής αγοράς των χοίρων και των προϊόντων 
τους, 
ότι πρέπει οι επίσημες υπηρεσίες, οι παραγωγοί, οι 
καταναλωτές κλπ., οι άλλοι ενδιαφερόμενοι φορείς να 
ενημερώνονται σχετικά με τις εξελίξεις στον τομέα 
αυτό" ότι η Επιτροπή θα συνεχίσει να στηρίζει τα 
σχέδια ενημέρωσης και έρευνας σχετικά με το θέμα 
αυτό, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Η εκτροφή χοίρων σε μονάδες εντατικής παραγωγής 
υπόκειται στις διατάξεις του παρόντος κανονισμού. 
Άρθρο 2 
Για τους σκοπούς του παρόντος κανονισμού, εφαρμόζο­
νται οι ακόλουθοι ορισμοί: 
1. «χοίρος» είναι το ζώο του είδους των χοιροειδών 
οποιασδήποτε ηλικίας, είτε εκτρέφεται για αναπαρα­
γωγή ή για πάχυνση* 
2. «μονάδα εντατικής παραγωγής χοίρων» είναι οι 
μονάδες εκτροφής όπου φυλάσσονται οι χοίροι 
χωρίς να βοσκούν για όλη τη διάρκεια ή για το 
μεγαλύτερο μέρος της ζωής τους·